《李天下》
清代·王润生

天子真，伶人假，百战功成李天下。天子假，伶人真，草草登场了一身。

朝筑受禅台，暮改击鞠地，傀儡衣冠本儿戏。镜新磨使天下光，郭门高贻天下殃。

愁台一登俄下场，黎园乐器充黄肠。天子亦伶人，伶人亦天子，假假真真一而已。

君不见，黄袍加身只如此。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。